মুক্তি পেল ‘দেবারা’

কলকাতা: মুক্তি পেল দেবারা। তেলুগুর পাশাপাশি হিন্দিতেও মুক্তি পেয়েছে ‘দেবারা পার্ট: 1’  (Devara Part 1)৷ জুনিয়র এনটিআর, জাহ্নবী কাপুর ও সইফ আলি খানকে দেখা যাবে এই ছবিতে। কোরাতালা শিবা পরিচালিত এই ছবিতে ঝড় তুললেন জুনিয়র এনটিআর ৷ ভারতে ও বিদেশেও এই ছবি একসঙ্গেই মুক্তি পেয়েছে ৷ অ্যাডভান্স বুকিংয়ে প্রথম থেকেই এই ছবি দর্শকদের মধ্যে ভালোই সাড়া জাগিয়েছে ৷ মনে করা হচ্ছে, ওয়ার্ল্ডওয়াইড প্রথম দিনে এই ছবির আয় হতে পারে ১২৫ কোটি টাকা ৷ অ্যাডভান্স বুকিংয়ে ভারতেই ‘দেবারা’ আয় করে নেয় ৪০ কোটি টাকা ৷ অন্ধ্রপ্রদেশ ও তেলেঙ্গনাকে প্রথমদিনে ছবির আয়ের আশা করা হচ্ছে 65-70 কোটি টাকা ৷ আর গ্লোবালি সেই টাকার অঙ্ক গিয়ে দাঁড়ায় ৭৫ কোটিতে ৷ ছবি নিয়ে দর্শকদের মধ্যে যে উন্মাদনা লক্ষ্য করা গিয়েছে তাতে মনে করা হচ্ছে, প্রভাস-দীপিকা পাড়ুকোন অভিনীত ‘কল্কির পর ওয়ার্ল্ডওয়াইড বক্সঅফিস কালেকশনের দিক থেকে ‘দেবারা’ থাকবে দ্বিতীয় স্থানে ৷