অনুরাগীদের নতুন বছরের উপহার এনটিআর জুনিয়রের

মুম্বই: ‘আরআরআর’ (RRR)-এর বিশ্বজোড়া খ্যাতির পর দক্ষিণী তারকা জুনিয়র এনটিআর (JR NTR) নিয়ে আসছেন তাঁর পরবর্তী ছবি ‘দেবারা’ (Devara)। তেলুগু এই ছবির পরিচালক কোরাতালা শিবা। কোরাতালা শিবা ও এনটিআর জুনিয়রের এই যুগলবন্দি নিয়ে দীর্ঘ দিন ধরেই আলোচনা চলছে দক্ষিণী ইন্ডাস্ট্রিতে। কিছুদিন আগেই মুক্তি পেয়েছে ছবিতে এনটিআর জুনিয়রের লুক। এবার নতুন বছরে অনুরাগীদের নতুন এক উপহার দিলেন অভিনেতা।

সোশ্যাল মিডিয়ায় অনুরাগীদের নতুন বছরের শুভেচ্ছা জানিয়ে, অভিনেতা  ‘দেবারা’ ছবির নতুন একটি পোস্টার শেয়ার করেছেন। সেখানেই দেখা গেল, ৮ জানুয়ারী ‘দেবারা’ বেশ কিছু ঝলক আসতে চলেছে। সোশ্যাল মিডিয়ায় অভিনেতার এই পোস্টের পরেই অনুরাগীরা মনে করছেন ৮ জানুয়ারী হয়তো ছবির টিজার মুক্তি পাবে।

View this post on Instagram

A post shared by Jr NTR (@jrntr)

আরও পড়ুন: ‘ফাইটার’-এর অদেখা ছবি প্রকাশ্যে আনলেন সিদ্ধার্থ

প্রসঙ্গত কোরাতালা শিবা পরিচালিত ‘দেবারা’ ছবির মাধ্যমেই তেলুগু ছবিতে পা রাখতে চলেছেন বলিউড অভিনেত্রী জাহ্নবী কাপুর (Janhvi Kapoor)। এনটিআর জুনিয়রের নায়িকা হিসাবে দেখা যেতে চলেছে তাঁকে। ইতিমধ্যেই মুক্তি পেয়েছে ছবিতে তাঁর লুক।

View this post on Instagram

A post shared by Janhvi Kapoor (@janhvikapoor)