পাপারাজ্জিদের উপর রেগে লাল জুনিয়ার এনটিআর, কিন্তু কেন?

মুম্বই: ‘ওয়ার ২’ (War 2) ছবির শুটিংয়ের জন্যই মুম্বইয়ে পা রেখেছেন জুনিয়ার এনটিআর (Jr NTR)। আর মুম্বইয়ে পা রেখেই মেজাজ হারালেন দক্ষিণী তারকা জুনিয়ার। পাপারাজ্জিদের দেখে রেগে গেলেন অভিনেতা। জুনিয়ার এনটিআরের কাণ্ড দেখে রীতিমতো হতবাক নেটপাড়া।

বিমানবন্দরে নামার পর থেকেই কয়েকজন পাপারাজ্জি ছবি তোলার জন্য পিছু নিয়েছিল জুনিয়ার এনটিআররের। পিছু করতে করতে হোটেলের ভিতরই ঢুকে পড়ছিল এক পাপারাজ্জি। পাপারাজ্জির এমন ব্যবহারেই রেগে যান জুনিয়ার এনটিআর। সেই ভিডিয়োই সোশাল মিডিয়ায় ভাইরাল হয়েছে।

View this post on Instagram

A post shared by Total फ़िल्मी (@totalfilmii)

আরও পড়ুন: অটোগ্রাফ নিয়ে অভিনেত্রীকেই ফাঁদে ফেলল প্রতারক!

উল্লেখ্য, ‘ওয়ার ২’ ছবিতে এবার বড় চমক দিতে চলেছে যশরাজ ফিল্মস (Yash Raj Films)। বি-টাউন সূত্রে খবর, এই ছবিতে দুষ্টের দমন করতে হৃতিকের সঙ্গে হাত মেলাবেন ‘পাঠান’ শাহরুখ এবং ‘টাইগার’ সলমন। এই দুষ্টের চরিত্রেই নাকি দেখা যাবে জুনিয়র এনটিআরকে। হতিক, জুনিয়র এনটিআর ছাড়াও ছবিতে কিয়ারা আডবাণীকে দেখা যেতে পারে বলেই জানা যাচ্ছে। ২০২৫ সালে প্রেক্ষাগৃহে মুক্তি পাবে এই ছবি।