সাধারণের সঙ্গেই ভোট দিলেন দক্ষিণী তারকারা

হায়দ্রাবাদ: আজ সোমবার, ১৩ মে সকাল ৭টা থেকে দেশ জুড়ে শুরু হয় চতুর্থ দফার ভোটগ্রহণ। বিগত তিন দফার মতোই এই দফাতেও দেশ জুড়ে সকাল থেকেই সাধারণ মানুষের গণতন্ত্রের উৎসবে মেতে ওঠার উন্মাদনা ছিল চোখে পড়ার মতো। সাধারণ মানুষের পাশাপাশি এদিন ভোট দিলেন দক্ষিণী তারকারাও। হায়দ্রাবাদের জুবিলি হিলসের এক বুথে ভোট দেন অভিনেতা আল্লু অর্জুন (Allu Arjun) ও জুনিয়র এনটিআর (Jr NTR)। সোমবার তেলেঙ্গানায় সকাল সাতটা থেকে ভোটগ্রহণ শুরু হয় এবং জুবিলি হিলসে প্রথম ভোটারদের মধ্যেই ছিলেন এই দু’জন তারকা।

এদিন ‘পুষ্পা’ তারকা আল্লুকে সাদা টি-শার্ট ও কালো জিন্সে দেখা যায়। নির্বাচনী প্রথা সেরে বুথের বাইরে সংবাদমাধ্যমের মুখোমুখি হয়ে আল্লু অর্জুন জানান, “আমি সকলকে বলতে চাই, আমি কোনও রাজনৈতিক দলের সঙ্গে যুক্ত নই। আমি সব দলের প্রতিই নিরপেক্ষ।”

#AlluArjun Gives clarity about his campaign to YCP leader Ravi at Nandhyala. pic.twitter.com/L3Rm7OKaIm

— Suresh PRO (@SureshPRO_) May 13, 2024

RRR তারকা জুনিয়র জুনিয়র এনটিআর এদিন নীল শার্ট এবং ট্রাউজার্স পরে ভোট দিয়ে নিয়ম মেনে আঙুলে কালির দাগ লাগান। সাধারণ মানুষদের মতোই এদিন লাইন দিয়ে ভোট দেন তাঁরা। এদিন চিরঞ্জিবীকেও লাইনে দাঁড়িয়ে ভোট দিতে দেখা যায়।

.⁦@tarak9999⁩ casts his vote at ObulReddy school,Jubilee Hills. #Telangana #Elections pic.twitter.com/UiPCVtPJ24

— Suresh PRO (@SureshPRO_) May 13, 2024

আরও পড়ুন: পলিট্রিক্সের গ্রিনরুম | তারকাদের কুর্সি-সভ্যতা

প্রসঙ্গত, চতুর্থ দফার ভোটের আগে শনিবার YSRCP দলের বিধায়ক শিল্পা রবি রেড্ডির নান্দিওয়ালার বাড়িতে দেখা করে শুভেচ্ছা জানাতে গিয়েছিলেন অভিনেতা আল্লু অর্জুন। সুপারস্টার আসার খবর পেয়েই নেতার বাড়ির সামনে ভিড় জমায় অগণিত জনতা। সামাল দিতে হিমশিম খেতে হয় পুলিশকেও। আর তাতেই বিপাকে পড়েন দক্ষিণী সুপারস্টার। কারণ এলাকায় ভোটের আগে জমায়েতের অনুমতি ছিল না। আল্লু ও রেড্ডির বিরুদ্ধে থানায় অভিযোগ দায়ের করেন নান্দিওয়ালা গ্রামীণ এলাকার ডেপুটি তহসিলদার পি রামাচন্দ্র রাও। ১৪৪ ধারা ভঙ্গের অভিযোগও উঠেছে সুপারস্টারের বিরুদ্ধে।

উল্লেখ্য, লোকসভা নির্বাচনের চতুর্থ দফায় আজ ৯টি রাজ্য ও একটি কেন্দ্রশাসিত অঞ্চলের ৯৬টি লোকসভা আসনে ভোটগ্রহণ হয়। সোমবার ৯৬টি লোকসভা আসনের মধ্যে অন্ধ্রপ্রদেশের ২৫টি, তেলেঙ্গানার ১৭টি, উত্তরপ্রদেশের ১৩টি, মহারাষ্ট্রের ১১টি, মধ্যপ্রদেশ ও পশ্চিমবঙ্গের ৮টি করে, বিহারের ৫টি, ঝাড়খণ্ড ও ওড়িশার ৪টি করে এবং জম্মু ও কাশ্মীরের ১টি আসনে ভোট হয়।

দেখুন ভোটের আরও খবর